乒乓波

乒乓波，書面叫乒乓球，又簡稱乒球，係一種常見嘅運動，因為打波時會有乒乓聲所以有咁嘅名。乒乓波由兩個或者四個人對打，輪流用乒乓波拍將乒乓波打落對手嗰邊乒乓波檯，邊個首先打唔到個波又或者打咗個波出檯嘅就失分。

打法

開波                          
首先拋波，拋嘅高度一定要過網頂。

拋波之後，用波板嘅膠面撞落個波度，令到個波掂到自己檯之後，過網再掂到對面檯就算成功開波。

如果個波過網嘅時候撞到個網，就算係失誤，要重新開過。